詩偈 十三
作者：龐藴
朝代：唐

paragraphs: 人有五般花，花蘭（一本云「花爛」）變成香。
氤氳滿故宅，供養本爺娘。
有人見不識，報道十月桑。
外塵一念愛，合成五色囊。
囊中起三柱，柱上有千梁。
梁變成地獄，地獄作天堂。
緣箇一羣賊，自作自消亡。
縱令存草命，何時還故鄉？
文字說定慧，定慧是爺娘。
何不依理智，逐色在他鄉。
早須歸大宅，孝順見爺娘。